Publication: Magyar Közlöny
Issue: MK-2008-84 (Year: 2008, Number: 84)
Era: 2004-2010
Section: irányelv átültetésével kapcsolatos tagállami rendelkezések szövegét küldjék meg az Európai Bizottságnak. E kötelezettséget hazánk csak akkor tudja teljesíteni, ha az önkormányzatok által alkotott rendeletekben meghatározott követelményekrõl, engedélyezési eljárásokról is rendelkezésre állnak az elõbbiekben ismertetett adatok. Ezért felhívjuk az önkormányzatok figyelmét, hogy az elektronikus információszabadságról szóló 2005. évi XC. törvény értelmében 2008. július 1-jét követõen valamennyi önkormányzat köteles rendeleteit elektronikus úton is megküldeni a közigazgatási hivatalok részére.
Paragraph Index: 1497

3. Az eljárások egyszerûsítésére vonatkozó szabályok Az irányelv a túlzottan nehézkes engedélyezési rendszerek, eljárások és alaki követelmények felszámolása érdekében számos rendelkezést tartalmaz.2 Az egyik alapvetõ nehézség a szolgáltatásra való jogosultság és a szolgáltatási tevékenység gyakorlása terén – különösen a kis- és középvállalkozások számára – a közigazgatási eljárások összetettsége, hosszas idõtartama és az eljárásokkal kapcsolatos jogbizonytalanság. Az ügyintézés egyszerûsítése az olyan késedelmek, költségek és visszatartó hatások kiküszöbölését szolgálja, amelyek például a szükségtelen vagy túlzottan összetett és megterhelõ, illetve az egymást átfedõ eljárásokból, a dokumentumok benyújtásával kapcsolatos túlzott adminisztratív akadályokból, az illetékes hatóságok diszkrecionális jogköreinek alkalmazásából, a válaszadás meghatározatlan vagy túlzottan hosszú határidejébõl, a megadott engedélyek érvényességének korlátozott idõtartamából, valamint az aránytalan díjakból és büntetésekbõl erednek. Az ilyen gyakorlatok különösen erõs visszatartó erõvel hatnak az olyan szolgáltatókra, akik vagy amelyek tevékenységüket más tagállamokra is ki kívánják terjeszteni, továbbá összehangolt korszerûsítést tesznek szükségessé a huszonhét tagállamból álló, kibõvített belsõ piacon. 2 A jelenleg Magyarországon érvényes, valamennyi (nem kizárólag az irányelv hatálya alá esõ tevékenységek tekintetében) hatósági engedélyhez kötött gazdasági tevékenységek katalógusa megtalálható a Magyar Kereskedelmi és Iparkamara honlapján: www.profitalhatsz.mkik.hu/index.php?p=adattar_hatosagi 2008/23. szám H I V A T A L O S É R T E S Í T Õ Az eljárások egyszerûsítésének része, hogy amennyiben a tagállamok a szolgáltatótól vagy a szolgáltatás igénybe vevõjétõl igazolást, tanúsítványt vagy bármely egyéb olyan iratot kérnek, amely valamely követelménynek való megfelelést bizonyít, minden olyan, más tagállamból származó iratot el kell fogadniuk, amely ezzel egyenértékû célt szolgál, vagy amelybõl egyértelmûen kiderül a szóban forgó követelménynek való megfelelés. A tagállamok fõszabályként nem követelhetik meg, hogy valamely más tagállamból származó irat esetében az eredeti példányt, vagy annak hiteles másolatát vagy hiteles fordítását nyújtsák be. A tagállamok kötelesek biztosítani, hogy a szolgáltatási tevékenység nyújtására való jogosultsággal, valamint a szolgáltatási tevékenység gyakorlásával kapcsolatos minden eljárás és alaki követelmény egyszerûen teljesíthetõ legyen távolról és elektronikus úton az érintett egyablakos ügyintézési pontoknál és az érintett illetékes hatóságoknál (8. cikk). Mint láttuk, elõre kell lépnünk az elektronikus ügyintézés területén is, nem egyeztethetõ össze az irányelv 8. cikkével az elektronikus ügyintézés kizárása a hatósági ügyekben, beleértve az önkormányzati hatósági ügyeket is.

Source: https://magyarkozlony.hu/hivatalos-lapok/9a6d9541331256546d4af52d93d8f97379eb18c1/dokumentumok/11068e7f11bd61188d5f8d10983dced31d61a723/letoltes